Mongkol Jitsa-Ngiem

Mongkol Jitsa-Ngiem (født 6. oktober 1989) er en thailandsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

 Karriere 
Jitsa-Ngiem deltok i Verdenscupen i boccia 2007 i Vancouver, der han kom på 34.-plass individuelt, og Thailand kom på 5.-plass i lagkonkurransen i klassen BC1-2. Han kom på 7.-plass i Asia and South Pacific championship 2009, der Thailand vant gull i lagkonkurransen i klassen BC1-2.CPISRA - 3rd Asia and South Pacific Boccia Championships 2009  , besøkt 6. februar 2013. I VM i boccia 2010 kom han på 28.-plass i den individuelle konkurransen, men Thailand fikk her sølv i lagkonkurransen, bak Sør-Korea.CPISRA - Results World Championships Lisboa 2010  , besøkt 6. februar 2013. Samme år deltok han også i Asian Para Games 2010 i Guangzhou, der han kom på 7.-plass. Her vant hans lagkamerat Watcharaphon Vongsa gullet i klassen BC2. Ved utgangen av 2011 var han rangert som nummer 32 i verden i sin klasse.CPISRA - Boccia World Rank List 2011  , besøkt 6. februar 2013.

I Paralympiske sommerleker 2012 i London vant han én gullmedalje; i lagkonkurransen fikk han gull i klassen BC1-2, sammen Pattaya Tadtong, Witsanu Huadpradit og Watcharaphon Vongsa. Individuelt ble han slått ut i første runde i klassen BC2, der han tapte 5-4 for Jeong-Min Sohn.

 Referanser 

 Eksterne lenker 
 Profil hos IPC 
 London 2012 - Mongkol Jitsa-Ngiem
 London 2012 - Athletics - Boccia (resultater PL 2012)

Kategori:Thailandske bocciaspillere
Kategori:Thailandske handikappidrettsutøvere
Kategori:Paralympiske mestere for Thailand
Kategori:Deltakere for Thailand under Paralympiske sommerleker 2012
Kategori:Fødsler i 1989